CELEX: 32008D0768(01)
Language: hr
Date: 2008-09-30 00:00:00
Title: 2008/768/EZ: Odluka Komisije od 30. rujna 2008. o neuvrštenju Beauveria brongniartii i kalijevog permanganata u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te tvari (priopćena pod brojem dokumenta C(2008) 5106)  Tekst značajan za EGP

03/Sv. 58
            
            
               HR
            
            
               Službeni list Europske unije
            
            
               311
            
         32008D0768(01)
   
               L 263/12
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 30. rujna 2008.
   o neuvrštenju Beauveria brongniartii i kalijevog permanganata u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te tvari
   (priopćena pod brojem dokumenta C(2008) 5106)
   (Tekst značajan za EGP)
   (2008/768/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
   budući da:
   
               (1)
            
            
               Člankom 8. stavkom 2. Direktive 91/414/EEZ predviđeno je da država članica, tijekom razdoblja od 12 godina nakon obavijesti o toj Direktivi nadležnim tijelima, može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi, a koje se već nalaze na tržištu dvije godine nakon datuma obavijesti, pri čemu se navedene tvari postupno pregledavaju u okviru programa rada.
            
         
               (2)
            
            
               Uredbama Komisije (EZ) br. 1112/2002 (2) i (EZ) br. 2229/2004 (3) utvrđena su detaljna pravila za provedbu četvrte faze programa rada iz članka 8. stavka 2. Direktive 91/414/EEZ.
            
         
               (3)
            
            
               
                  Beauveria brongniartii i kalijev permanganat su tvari utvrđene u četvrtoj fazi programa.
            
         
               (4)
            
            
               Jedini podnositelji zahtjeva za tvari Beauveria brongniartii i kalijev permanganat su 5. rujna 2007. odnosno 22. veljače 2008. obavijestili Komisiju da više ne žele sudjelovati u programu rada za ove aktivne tvari i da stoga neće dostavljati daljnje informacije. Slijedom toga, te se aktivne tvari ne bi trebale uključiti u Prilog I. Direktivi 91/414/EEZ.
            
         
               (5)
            
            
               Za aktivne tvari za koje postoji kratak rok za prethodnu obavijest o povlačenju sredstava za zaštitu bilja koja sadrže takve tvari, razumno je predvidjeti produljenje roka za odlaganje, skladištenje, stavljanje na tržište i uporabu postojećih zaliha za razdoblje koje ne prelazi 12 mjeseci, čime bi se omogućila uporaba postojećih zaliha u najviše jednoj sljedećoj sezoni uzgoja. U slučajevima kada je predviđeno dulje razdoblje prethodne obavijesti, takvo se razdoblje može skratiti do isteka sezone uzgoja.
            
         
               (6)
            
            
               Ova Odluka ne dovodi u pitanje podnošenje zahtjeva za te aktivne tvari u skladu s odredbama članka 6. stavka 2. Direktive 91/414/EEZ s obzirom na moguće uvrštenje u njezin Prilog I.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Aktivne tvari navedene u Prilogu I. ovoj Odluci ne uvrštavaju se kao aktivne tvari u Prilog I. Direktivi 91/414/EEZ.
   Članak 2.
   Države članice osiguravaju da se:
   
               (a)
            
            
               odobrenja za sredstva za zaštitu bilja koja sadrže aktivne tvari iz Priloga I. povuku do 30. ožujka 2009.;
            
         
               (b)
            
            
               od datuma objave ove Odluke ne izdaju niti ne obnavljaju odobrenja za sredstva za zaštitu bilja koja sadrže aktivne tvari.
            
         Članak 3.
   Svako produljenje roka koje države članice odobravaju u skladu s člankom 4. stavkom 6. Direktive 91/414/EEZ mora biti što je kraće moguće i prestaje važiti najkasnije 30. ožujka 2010.
   Članak 4.
   Ova je Odluka upućena državama članicama.
   
      Sastavljeno u Bruxellesu 30. rujna 2008.
      
         
            Za Komisiju
         
         Androulla VASSILIOU
         
            Članica Komisije
         
      
   
   
      (1)  SL L 230, 19.8.1991., str. 1.
   
      (2)  SL L 168, 27.6.2002., str. 14.
   
      (3)  SL L 379, 24.12.2004., str. 13.